Olivia Rodrigo

Olivia Isabel Rodrigo (lahir 20 Februari 2003) ialah seorang pelakon dan penyanyi wanita Amerika Syarikat, yang terkenal dengan peranannya sebagai Paige Olvera di siri Disney Channel, Bizaardvark dan sebagai Nini Salazar-Roberts di siri Disney+, High School Musical: The Musical: The Series. Rodrigo menandatangani kontrak dengan label rakaman Interscope Records dan Geffen Records pada tahun 2020, dan melancarkan single sulungnya "Drivers Licence" pada Januari 2021 dan menduduki nombor 1 Billboard Hot 100.

Kehidupan awal
Olivia Isabel Rodrigo dilahirkan pada 20 Februari 2003, di Murietta, California dan dibesarkan di Temecula. Beliau merupakan keturunan Filipina dari sebelah bapanya, dan Jerman dan Ireland dari sebelah ibunya. Rodrigo mula mengikuti kelas lakonan dan menyanyi pada usia enam tahun, dan mula berlakon dalam penerbitan teater di Sekolah Rendah Lisa J. Mails dan Sekolah Menengah Dorothy McElhinney. Beliau berpindah dari Murrieta ke Los Angeles ketika beliau mendapat peranannya di Bizaardvark.Beliau sekarang bersama-sama dengan Alippi.

Kerjaya
Rodrigo pertama kali muncul di dalam iklan Old Navy. Tidak lama kemudian, pada tahun 2015, beliau memulakan kerjaya lakonan dengan memegang watak utama Grace Thomas dalam filem An American Girl: Grace Stirs Up Success. Pada tahun 2016, Rodrigo mulai dikenali dengan menjayakan watai sebagai Paige Olvera, gitaris di siri Disney Channel, Bizaardvark, yang beliau berlakon sebanyak tiga musim.

Pada Februari 2019 beliau mendapatkan peranan sebagai Nini Salazar-Roberts di siri Disney+, High School Musical: The Musical: The Series, yang disiarkan pada November 2019; untuk runut bunyi rancangan itu, Rodrigo menulis lagu "All I Want", kemudian menulis "Just for a Moment" bersama pasangan pelakonnya, Joshua Bassett. Rodrigo dipuji atas penampilannya, dengan Joel Keller dari Decider menggambarkannya sebagai "sangat magnetik". 

Rodrigo menandatangani kontrak dengan Interscope Records dan Geffen Records pada tahun 2020. Pada 8 Januari 2021, beliau melancarkan single sulungnya, "Drivers Licence", yang ditulis bersama penerbit Dan Nigro. Dalam minggu pelancarannya, "Drivers Licence" mendapat pujian dari pengkritik muzik, dan memecahkan rekod Spotify dua kali untuk sebahagian besar penstriman harian untuk lagu bukan hiburan: pada 11 Januari, Lagu Rodrigo telah diputar 15,7 juta secara global di Spotify, yang pada hari berikutnya dengan lebih dari 17 juta putaran global dari lagu tersebut. Lagu ini memulai debutnya di nomor 1 di Billboard Hot 100, dan juga mencapai kedudukan nombor satu di carta lagu negara Australia, Ireland, New Zealand, Belanda, Norway dan England. Rodrigo menyatakan dalam sebuah wawancara bahawa "Ini adalah minggu paling gila dalam hidup saya... Seluruh hidup saya, seperti, berubah sekejap."

Inspirasi muzik
Rodrigo memetik Taylor Swift dan Lorde sebagai idola dan inspirasi terbesarnya. Beliau menyifatkan dirinya sebagai "Swiftie terbesar di seluruh dunia".

Filemografi

Filem

Televisyen

Rujukan

Pautan luar
 
 

Kelahiran 2003
Orang hidup
Penyanyi wanita Amerika Syarikat
Pelakon wanita Amerika Syarikat
Pelakon wanita Amerika Syarikat abad ke-21
Pelakon filem Amerika Syarikat
Pelakon televisyen Amerika Syarikat
Pelakon kanak-kanak Amerika Syarikat
Bintang Disney Channel
Orang Ireland Amerika